b'\n_START_ARTICLE_\nCrazy Canucks\n_START_PARAGRAPH_\n\xc2\xabThe Crazy Canucks\xc2\xbb (norsk: de gale kanadierne) var en gruppe kanadiske alpinister som preget utforrennene i verdenscupen fra midten av 1970-tallet._NEWLINE_\xc2\xabCrazy Canucks\xc2\xbb bestod av Todd Brooker, Jim Hunter, Dave Irwin, Ken Read, Dave Murray og Steve Podborski. De kom som et friskt pust inn i den Europa-dominerte verdenscupen, og vakte snart oppsikt ved sin fryktl\xc3\xb8se kj\xc3\xb8restil._NEWLINE_Til tross for gjentatte spektakul\xc3\xa6re fall havnet ofte medlemmene av \xc2\xabCrazy Canucks\xc2\xbb p\xc3\xa5 seierspallen. I desember 1975 ble Ken Read den f\xc3\xb8rste nordamerikaneren som vant et verdenscuprenn i utfor. Totalt s\xc3\xb8rget sekstetten for 17 verdenscupseire i utfor.'